
Какво е книга игра в две думи: 


Книгата игра се различава от обикновената книга освен по 
това, че главите се наричат епизоди, и че ти сам определяш какво 
ще се случи в историята. Като цяло в книгите-игри има две 
основни правила: „Следвай инструкциите в края на всеки епизод!” 
и „Забавлявай се!”. 


Правила на играта. 


Здравей читателю! Добре дошъл в Карибския басейн. В 
следващите няколко страници ще поемеш контрола над сър Джеймс 
Елиът - млад човек, чийто живот е поел по странен курс. 

Боя се, че за да играеш тази книга, все пак ще ти е нужен молив 
(и лист, но можеш да попълваш и Дневника на шеста страница). В 
играта има няколко показателя: 


Силата на героят ти определя способностите му в близкия бой. 

Точността на героят ти определя способностите му в 
стрелбата с мускет или пистолет. 

Мореходството на героя ти определя способностите му в 
управляването на кораби и лодки. 


Избери си един от тези показатели и го направи на единица. 
Останалите започват с по 2 точки. До края на играта, тези показатели 
няма да се променят. 

Славата на героя ти показва колко е почитан сред моряците на 
„Клеопатра”. Започваш без точки на този показател. 


Таблицата за Кодови Думи (КД) е последното нещо, с което 
трябва да се запознаеш, преди да поемеш трудния път на корсаря. 
В нея ще записваш определени КД, които ще помагат на играта да 
„помни”, какво си извършил. 


Е, читателю, попътен вятър и на лек път! 

Увод 
Порт Роял, 1662г. 


Ставаш и отиваш до умивалника. Поглеждаш с отвращение 
лицето, което те гледа от мътната вода в легена и гневът ти се 
пробужда. Не можеш да осмислиш напълно, как успя да стигнеш до 
тук - от обещаващ офицер в Кралския Флот, до брадясалия и мръсен 
тип в стаята. 

Кармен... ах, Кармен. Младата щерка на капитан Колинс. Ако 
не беше тя... или ако капитанът не беше разбрал за връзката ви, 
сега сигурно щеше да си поне пръв помощник на фрегата или дори 
линеен кораб. 

Но съдбата реши така, че капитана ви хвана във възможно най- 
неподходящ момент. Наложи се да напуснеш родината в надпревара 
със заповедта за обесването ти. Първо на кон, после на кораб и така 
до Новия Свят. В Порт Роял се отдаде на каузата да удавиш мъката 
си във вино и жени, но скоро малкото ти скътани парици се стопиха 
и живота стана труден. 

Проговаряш на отражението си: 

- Нима ще се оставите в ръцете на капризната съдба? Нима ще 
се свиете и ще умрете като куче, сър Джеймс? 

Удряш с юмрук по стената. Естествено, че не! Крайно време 
е да стъпиш на краката си. Преди мечите ти стигаха до адмиралско 
кресло в Кралския Флот. Сега този път е затворен за теб. Но никога 
повече няма да попаднеш в такава унизителна ситуация! 

Идеята постепенно се избистря в помътненото ти съзнание -- 
каперите, акостиращи в Порт Роял, са твоя шанс за по-добър живот. 
Убеден си че там уменията ти ще бъдат оценени и ще спечелиш 
полагащата ти се слава! 

Избръсваш се, обличаш се и стягаш малкия си вързоп с багаж. 
„Време е за промяна” - казваш си и излизаш от кръчмата. 

- Време е отново да плавам! 


Зцебнив на 
прикаачениещо 

1. 

За нещастие намирането на кораб не е лесна задача. Никой не 
иска да вземе непознат, независимо от способностите му. Налага се да 
обиколиш всички кораби, преди да намериш един на който са съгласни 
да те вземат. 

Един възрастен мъж с превръзка на окото, се представя за 
корабния боцман - Том Мосли. Оглежда те внимателно и пита в какво 
те бива най-много. 

Ако имаш 2 точки на Силата си, кажи му че си добър сабльор на 4. 

Ако си заложил на Точността си - обясни му, че си прекрасен 
стрелец на 8. 

Ако обаче си решил, че пътя на навигатора е за теб (с 2 точки 
на Мореходство) - мини на 12. 


2, 

Една мокра ръка те потупва по рамото. Обръщаш се и виждаш 
как Гаскон ти подава добре напълнена лула. Усмихва се и проговаря: 

- Добре се биеш - гласът му е дълбок и топъл. - Заслужаваш да 
бъдеш почерпен с една лула. 

Поколебаваш се за секунда, после приемаш и дръпваш няколко 
пъти от учтивост. По принцип не си пушач, но не искаш да го обидиш, 
а Гаскон се настанява до те. 

Мини на 14. 


3. 

Събрали сте прилична плячка - тридесетина пленника, който 
ще продадете в робство, както и известно количество бижута и други 
стоки. Печалбата е добра, но цената за нея не е висока - твърде много 
загубени животи, за толкова пари. Екипажа започва да недоволства 
и капитана е принуден да решава как да увеличи прихода от цялата 
авантюра. 

След близо час обмисляне на най-различни варианти, накрая 
той завлича няколко пленника в една колиба и с мъчения изтръгва от 
тях, къде се крият останалите индианци. 


т 

Гаскон и капитана спорят известно време и стигат до извода, 
че трябва да оставят малка част от пиратите в селото, за да пазят 
пленниците, а останалите да атакуват скривалището на индианците. 
За началник на пазачите оставят теб. Разполагаш с десет здрави 
пирата и още десетина ранени, но в достатъчно добра кондиция, за 
да стрелят в случай на опасност. 

Можеш просто да се барикадираш край брега и да чакаш 
евентуална атака - мини на 7. 

Можеш да започнеш извозването на плячката и робите към 
„Клеопатра” - мини на 11. 

А можеш и просто да оставиш хората да си почиват - 
отгърни на 15. 


4. 

- Сабльор съм - отговаряш. 

- Сабльор, а? - възрастния пират се изплюва и после се усмихва. 
- Е, дай да видим, колко те бива. Гаскон! 

В близост до бурето, на което седи събеседника ти, за две 
дървени греди е вързан хамак. Щом чува името си, лежащия в него 
мъж слиза и застава пред теб със сабя в ръка. Забелязваш, че е висок 
и мършав, но се движи с котешка грация. Самият ти винаги си 
залагал повече на силата в атаките си, но се чудиш, дали този път да 
не предпочетеш бъзрзината. 

Ако решиш да го атакуваш, както си свикнал - със сила, ще 
минеш на 16. 

Ако решиш да играеш неговата игра и се опиташ да заложиш 
на бързината и ловкостта си - отгръщаш на 20. 


5, 

Капитана повежда голямата лодка с двадесет души в нея към 
брега в близост до кораба. Мосли ще остане на кораба, заедно с 
десетина души, за всеки случай. Гаскон ще бъде начело на другата 
лодка и по някаква негова си приумица, ти ще командваш третата 
лодка. 

Не е имало съставяне на план или нещо подобно, просто 
спускате трите лодки и гребете към брега. 

Ако предпочиташ да насочиш лодката си направо към селцето 
- мини на 9. 

Ако предпочиташ да следваш лодката на капитана - мини на 13. 


6. 

- Залагай повече на силата си, приятел - чуваш нисък и плътен 
глас зад себе си. 

Обръщаш се и виждаш Гаскон, който с усмивка се настанява 
до теб. 

- Имаш окото на добър боец, но не играй там, където 
противникът ти те превъзхожда. 

- Ще го запомня - обещаваш му ти. 

Мини на 14. 


Т. 

Разполагаш бързо хората си по периметъра, в очакване на 
евентуална атака. 

Нещо ти подсказва, че индианците няма да се занимават с 
голямата група на капитана, а ще се опитат да ударят по вас и да 
освободят пленниците. 

Опасенията ти се оказват верни - изведнъж от гората по 
позицията ви се изсипва дъжд от стрели, но хората ти са добре 
скрити зад малката барикада и освен едно одраскване, няма други 
щети. Индианците все пак решават да ви атакуват, но още първия 
мускетен залп ги обръща в бяг. 

Доволен си, прибавяш 1 точка Слава и минаваш на 109. 


8. 
- Стрелец съм - отвръщаш и допълваш, преди очевидния въпрос 
да бъде изказан, - добър стрелец. 
- Колко? - все пак пита пирата и се изплюва в морето. 
- Уцелвам монета с пушка от тридесет крачки, с пистолет от 
десет - отвръщаш уверено. 


Кот-еп.пе 


- Момче, ако вярвах на хвалбите на всеки пръдльо наоколо, 
нямаше да съм боцман! - думите му те карат да се намръщиш. В края 
на кея виждаш две мишки. 

Посочваш му натам и заявяваш: 

- Лявата. 

Онзи те поглежда учудено, а ти с едно движение вадиш 
пистолета си и стреляш, убивайки избраното животинче. Онзи 
поглежда към мишката, после към теб, става и започва да отмерва 
разстоянието. На връщане само клати глава и мърмори: 

- Петнадесет крачки, без прицелване... ай стига бе! - поглежда 
те и се усмихва. - Честито, синко, вече си част от този екипаж! 

Прибави си 2 точки Слава и премини на 24. 


9. 

Заповядваш на моряците да гребат право към селцето. Ако 
всичко се подреди, хората на капитана ще отрежат пътя на индианците 
към гората, а вие ще осуетите всеки опит за бягство по вода. Гаскон 
поема същия курс като твоя. 

Не след дълго лодките ви заорават в пясъка до канутата на 
местните и цялата дисциплина изчезва - пиратите надават диви 
викове и се втурват към най-близките къщи. Тръгваш след тях, 
оглеждайки се внимателно - селото ти се струва прекалено тихо. 

В момента, в който хората ти влизат в първите къщи, екипажа 
на капитана се задава от другата страна на селцето. Изненаданите 
викове на пиратите те карат да настръхнеш - селото е празно! Но не 
и беззащитно. 

Индианците изскачат от гората с бойни викове. Няколко души 
веднага падат, поразени от стрели. 

Можеш да се опиташ да организираш десетте си души, 
с надеждата да окажете някаква съпротива на индианците - 
мини на 17. 

Можеш и просто да се хвърлиш в атака, опитвайки се да 
убиеш възможно най-много нападатели - мини а 21. 

10. 

- Можеш ли да използваш сабята на кръста си, момко? - чуваш 
топъл глас зад гърба си. 

- Знам как да не се порежа, сър - обръщаш се докато отговаряш. 
Пред теб стои висок и тънък мъж с широкопола шапка. 

- Аз съм Гаскон - представя се той и ти подава ръка. 

- Джеймс - отвръщаш ия поемаш. 

- Моята задача е да се погрижа всеки на този кораб да може 
да се изправи срещу обикновен моряк в ръкопашен бой. Вярвам, че 
поне за толкова те бива? 

- О, имал съм своя дял кръчмарски сблъсъци, сър. Не съм 
беззащитен. 

- Това е хубаво. 

С усмивка на уста той се настанява до те. 

Мини на 14. 


1. 

С голямата лодка прехвърлянето на плячката е бързо, а още с 
първия курс, част от пиратите останали на кораба идват да помагат. 
Това се оказва особено полезно, когато от гората се изсипва дъжд от 
стрели по позицията ви. Не давате жертви и успявате да намерите 
прикритие от последвалите залпове, така че когато индианците 
излизат от гората с викове ги посрещате със стегнат мускетен залп. 
Късметът също има известна роля за успеха ви - ако индианците бяха 
нападнали групата ви, докато лодката кара пленници към кораба 
нещата можеше да се развият по много по-различен начин. 

С удоволствие гледаш, как „свирепите” и „безстрашни” 
индиански войни се връщат с бяг под прикритието на дърветата, 
докато преминаваш на 19. 


12. 
- Смятам се за добър кормчия и навигатор - отвръщаш спокойно. 
- О, така ли? - онзи се оживява. - Интересно. Капитана не е 
светило точно в тея области, та може да си ни полезен. Имай предвид, 


И 


Кот-теп.пе 


че ако не те бива, най-вероятно ще си събираш червата по палубата. 
Кимваш кротко и се качваш на кораба, преминавайки на 24. 


13. 

Лодката ти се носи плътно по водата зад капитанската. 
Всички мълчите и се опитвате да вдигате възможно най-малко шум. 
Акостирате безшумно на около половин километър от селцето и 
започвате да се придвижвате към него през гората. Гаскон с и хората 
му напредват към пристана в същото време. 

Обаче щом достигате до самото село, дисциплината изчезва и 
пиратите се пръсват с диви викове из къщите. Повече те притеснява 
факта, че капитанът ви е първият спуснал се с такъв устрем за 
грабеж. Поклащаш глава и с няколко по-трезвомислещи морски 
вълци тръгвате бавно към центъра на селото. 

Изведнъж изненадани викове започват да се чуват от всякъде - в 
селото няма жива душа. Споглеждаш се учудено със спътниците си, 
но преди да успеете да си кажете нещо, покрай ухото ти профучава 
стрела. 

Индианците изскачат от укритията си с бойни викове. Няколко 
души веднага падат, поразени от стрелите им. 

Ще се опиташ ли да организираш някаква форма на отбрана 
с малкото хора около теб? - мини на 25. 

Или просто ще се спуснеш в боя, залагайки на факта, че 
пиратите са много по-добри бойци от индианците - отгърни на 23. 


14. 

- Не мисля, че това плаване ще ти хареса, момко - изтърсва 
Гаскон ни в клин, ни в ръкав. - Ако не бях длъжник на Мосли от едно 
време, нямаше да съм тук. Капитанът ни има навика да се напива 
редовно, моряците са разпуснати, плячката тутакси се проиграва. Не 
е приятно местенце нашата „Клеопатра”. 

- Не ме взеха никъде другаде - отвръщаш простичко. - А за мен 
няма място във флота. 

- О, и във флота съм бил, да... - Гаскон се обляга назад и дръпва 

дълбоко от лулата си. - Преди шест години бях боцман на френския 
линеен кораб „Навир-дю-Руа”, преди Англичаните да го потопят от 
засада. После се отказах от флота, твърде малко пари за твърде голям 
риск и дойдох тук. И сега служа на английски капер. Каква ирония, 
не мислиш ли? 

Подсмихваш се: 

- Напоследък моят живот е една голяма ирония. 

Гаскон пожелава да научи повече и ти му разказваш как си се 
озовал тук. Накрая той се усмихва разбиращо и казва: 

- Ти си единствения тук, който не е професионален мошеник, 
главорез или убиец, момко. Опитай се да не станеш такъв. Запази 
каквото можеш от честга и достойнството си и не се огъвай пред 
отрепките тук. Бъди лъв сред овце, а не куче сред вълци. 

Кимваш, преструвайки се, че си схванал напълно сравнението 
после той става, за да навика повръщащия до фокмачтата, а ти 
преминаваш на 18. 


15. 
Всички се изтягате по плажа, почивайки си от тежката битка 
за селото. 
Безгрижието ви превръща в прекрасна мишена за дъжда от 
стрели, който се изсипва от гората. Една от тях се забива в гърлото 


ти и слага безславен край на пиратската ти кариера. 
КРАИ! 


16. 

Веднага се опитваш да наложиш своя стил на фехтовка, 
замахвайки силно към противника си. Не след дълго онзи започва 
да отстъпва все повече и повече, докато накрая стига до ръба на 
кея и със залитане цопва във водата. Останалата част от екипажа, 
наизлязла да гледа представлението избухва в смях. Възрастния мъж 
се приближава до теб и заявява между хриповете си: 

- Момче... от години не съм виждал някой да притиска толкова 
силно Гаскон. Камо ли да го прати във водата. Приет си, момче. 

Гаскон се изкачва по стълбичката в края на кея и идва при теб. 
Известно време всички мълчат в очакване на реакцията му, но той 
само кимва и без да продума отново се настанява на хамака си. 

Продължаваш на 24, като преди това си прибавяш 2 точки 
Слава и си записваш КД „Опит”. 


17. 

Развикваш се с пълно гърло на отряда си. В крайна сметка те 
се събират около теб и ги повеждаш към хората на Гаскон. Скоро 
подобие на мускетен строй от двадесет души е опрял гръд в стената 
на близката постройка и чака със заредени оръжия. 

Местните не закъсняват с появата си, но ги посреща стегнат 
залп, който покосява първите им редици. Викът на Гаскон „Пищови!” 
прокънтява в нощта и всички пускате пушките и вадите пистолетите 
си, произвеждайки още един залп в прииждащите индианци. След 
това се спускате към тях с извадени саби. 

Капитанът и хората му, обаче нямат нужната дисциплина и 
водачи, за да организират такъв отпор и са вкопчени в хаотичен 
ръкопашен бой с превъзхождащия ги противник. 

Печелиш 1 точка Слава, записваш си КД „Отряд” и минаваш 
на 33. 


18. 

На следващия ден, капитана най-сетне изтрезнява и отплавате. 
Насочвате се към близките острови подчинени на испанската корона. 

Идеята на капитанът е да атакувате някое от рибарските 
селища по брега и да заграбите каквото можете. Завърташ очи 
отчаяно, щом чуваш толкова безвкусен план, но нямаш влиянието 
да му противоречиш, така че си замълчваш. Изчаквате прикритието 
на нощта и оставяте „Клеопатра ”да се носи по вълните към брега. 

На около километър от селото хвърляте котва. Бързо и тихо 
слизате в лодките и се отправяте към целта, въоръжени до зъби. 

Мини на 5. 

19. 

Скоро капитанът и Гаскон се завръщат, влачейки със себе си 
два синджира с уловени индианци - предимно жени и деца. Бързо 
пренасяте и тях до „Клеопатра” и с вече солидна плячка опъвате 
платна и поемате курс към Порт Роял. 

Но плаването ви е далеч от спокойно. На втората вечер избухва 
скандал между Гаскон и капитана, относно подялбата на плячката. 
Гаскон смята, че на ранените и вдовиците на убитите се полагат 
по-големи дялове, а капитана твърди че никой не им е длъжен. 
Екипажът се разделя на три групички - едните подкрепят капитана, 
другите - Гаскон, а останалите (по-голямата част от екипажа) - чакат 
да видят какво ще се случи.Такива спорове винаги се решават с 
двубой. Обичаят гласи, че Гаскон трябва да предизвика капитана 
на дуел. Забелязваш, как капитана не иска да кръстоса сабята си с 
французина и посяга към пистолета си... 

Ако имаш Мореходство 2 - мини на 22. 

Ако имаш Точност 2 - отиваш на 26. 

Ако по някаква причина не искаш да използваш умението си: 

Можеш да се опиташ да избуташ Гаскон от пътя на куршума 
- мини на 28. 

Можеш просто да гръмнеш капитана - мини на 30. 

В краен случай можеш просто да оставиш нещата на 
естественият им развой - мини на 32. 


20. 

Опитваш се да се дуелираш бързо и технично, но това се оказва 
грешка. Успяваш да задържиш позицията си, но и не успяваш да 
придобиеш надмощие. Кратко разсейване от твоя страна и сабята 
ти е избита настрани. Вдигаш ръце примирено и поглеждаш към 
боцмана. Възрастния моряк се усмихва и подхвърля: 

- Има какво още да учиш, момко, но си по-добър от повечето 
плъхове, които се навъртат наоколо. Става, вече си част от екипажа 
на „Клеопатра”! 

Гаскон сваля сабята си, кимва ти мълчаливо и отново се изтяга 
на хамака си, а ти си записваш КД „Шнага” и продължаваш на 24. 

21. 
Ако оценката ти за Сила е 2 - мини на 27. 
Ако оценката ти за Точност е 2 - мини на 29. 
Ако не ти се рискува с никое от горните - попадаш на З1. 


22. 

Тъй като на мостика си ти, и вятърът издува платната, с 
усмивка изчакваш капитана да извади пистолета си и рязко завъргаш 
руля. Всеки, който не е седнал губи равновесие, а капитана стреля 
във въздуха. Гаскон използва възможността да извади сабята си и да 
избие оръжието на капитана, предизвиквайки го на дуел. 


Печелиш 1 точка Слава. 
Мини на 34. 


23. 
Раната на Гаскон му пречи да е ефективен в боя и това се оказва 
фатално за групата ви. Пръв пада той, след него Мосли и най-накрая 
ти. Неприятен завършек на кариерата ти като пират, но пък от друга 


страна - типично по пиратски. 
КРАЙ! 


24. 

Клеопатра е средно голям слуп - любимия вид кораби на всички 
пирати и капери из Карибите (пълните й характеристики можеш да 
намериш в края на книгата). 

Дисциплината е под всякаква критика и всеки прави каквото и 
когато иска. Още щом се качваш на борда чуваш, че капитана е пиян 
в каютата си. Освен това забелязваш, че палубата не е особено чиста, 
а под един от фенерите на мачтата има сложено буре с барут. 

Ако имаш КД „Опит - мини на 2. 

Ако имаш КД „Шпага”- мини на 6. 

Ако не притежаваш нито една от двете - отгърни на 10. 

23. 

Започваш да надаваш викове с цяло гърло и събираш със 
смесен успех колкото се може повече от хората около теб в подобие 
на мускетна линия. Важното е, че щом индианците стигат до вас, 
можете да ги посрещнете със залп, покосявайки първата им редица. 
Вадите пистолетите си и успявате да пуснете втори залп, преди да 
се наложи да хванете шпагите. Не след дълго всичко се размива в 
ръкопашен бой. 

Печелиш 2 точки Слава, записваш си КД „Отряд” и минаваш 
на 33. 


26. 

Вадиш собственото си оръжие и стреляш малко преди капитана. 
Куршума ти избива пистолета от ръката му. Всички скачат на крака, 
докато прибираш оръжието си. 

- Капитане, Гаскон иска да ви каже нещо - казваш кротко и 
отново сядаш на мястото си. 

Гаскон използва възможността да извади сабята си и да 
предизвика капитана на дуел. 

Печелиш 2 точки Слава. 

Мини на 34. 


27. 

Измъкваш сабята си със свистене и се спускаш към центъра на 
селото, където очакваш да бъде най-големия сблъсък. Пред теб се 
изправят два война от местното племе, но сабята ти посича единия, 
преди да се е осъзнал. Хвърляш се в краката на другия, препъваш го 
и стоварваш дръжката на оръжието си върху слепоочието му. Скоро 
се добираш до центъра на селцето и се спускаш в общото меле, 
покосявайки всеки изпречил се на пътя ти индианец. 

Печелиш 3 точки Слава. Пиратите обожават жадните за 
кръв бойци. 

Мини на 3З. 

28. 

Хвърляш се рязко и избутваш Гаскон на страни. Куршума от 
пистолета на капитана попада в лявото ти рамо. Мосли веднага скача 
на крака и се приближава да огледа раната ти, а Гаскон използва 
възможността да извади сабята си и да избие оръжието на капитана, 
предизвиквайки го на дуел. 

Печелиш 1 точка Слава. 

Мини на 34. 


29. 

Оглеждаш се бързо и се покачваш на покрива на най-близката 
колиба. От там, можеш да наблюдаваш вълната индианци и да 
приложиш това, в което най-много те бива - стрелянето по мишена. 

- Цели се втия с перата! - чуваш вик от земята. - Те са вождовете 
им. 

Не губиш време да отговаряш, а просто насочваш мускета си 
към най-близкия пернат индианец и стреляш. Онзи така и не разбира 
как го е застигнала смъртта - куршума ти пробива черепа му и го 
убива на място. 

Каниш се да презаредиш, когато някой ти подава зареден 
мускет - подвикналия ти пират се е качил на покрива до теб с явната 
идея да ти помага с презареждането. Поемаш оръжието, даваш 
му своето и търсиш следващия пернат индианец... Общо шест 
цветнокожи падат от куршумите ти. Доволен се обръщаш да вземеш 
поредния зареден мускет, когато една стрела профучава покрай теб и 
пронизва помощника ти в гърдите. Превърташ се от другата страна 
на покрива, само за да се изправиш очи в очи с покатерилия се там 
индианец. Стоварваш приклада на мускета в слепоочието му и се 
спускаш на земята. Нов индианец изскача пред теб, но преди да 
направиш каквото и да е, една сабя щръква от гърлото му. 

- Хайде, изпускаш забавлението в центъра - махва ти Гаскон и 
избърсва сабята си. 

Запиши си КД „Стрелец” и мини на 3З. 

30. 
Изваждаш пистолета си и стреляш в гърдите на Капитана. 
Това е ужасна грешка, тъй като според поверията на пиратите 
капитана трябва да бъде убит в дуел, иначе екипажа ще бъде 
прокълнат до края на вечността. Изведнъж целия екипаж решава, че 
е най-добре да се опитат да успокоят духовете, като те обесят. 


Тъжна история. 
КРАЙ! 


31. 

Спускаш се с останалите пирати към редиците на индианците. 
Успяваш да повалиш един, после втори, но в крайна сметка едно 
копие те пронизва в гърдите и кариерата ти на пират приключва 
Оавно, мъчително и безславно. 

КРАЙ! 


32, 

Отпускаш се спокойно - Гаскон не може да няма някакъв план 
за ситуацията. И се оказваш прав - французина се претъркулва в 
страни, макар и малко късно. Изстрела го поразява в лявата ръка, но 
Гаскон се изправя с готово за бой оръжие, оправяйки официалното 
предизвикателство за дуел. 

Запиши си КД „Рана”. 

Мини на 34. 


33. 
Боя в центъра на селото е, ожесточен. Поваляш един индианец 
с добре насочен камък в тила и се оглеждаш за нов противник, 
когато забелязваш, че капитана среща сериозни затруднения с висок 
и мускулест индианец окичен с пера от главата до петите. 
Колкото и да ти се иска не можеш да оставиш капитана да 
умре - морала на пиратите ще рухне на момента и индианците ще ви 

избият до крак. Въпросът е как да му помогнеш? 

Ще атакуваш вожда на индианците (трябва да имаш Сила 
2) - мини на 35. 

Ако не мислиш, че честните дуели са ти по вкуса, можеш 
просто да го гръмнеш (нужна ти е Точност 2) на 37. 

Ако не си убеден в уменията си, можеш да се опиташ да 
поведеш подчинените ти пирати в атака и да го премажете с 
числеността си - отгърни на 39. 


34. 

Гаскон и капитана се обикалят известно време, после най- 
накрая се сблъскват и всичко приключва. Сабята на Гаскон прерязва 
гърлото на Капитана. Вече имате нов капитан. 

Естествено не всичко минава толкова гладко - някои от 
поддръжниците на мъртвия капитан вадят оръжията си. Вадиш 
своето и заставаш до Гаскон. Мосли те последва на момента, още 
няколко от екипажа застават до вас, макар и някои с известна 
доза колебание. Противниците ви губят началния си ентусиазъм 
забелязвайки ядрото на групичката ви. Гаскон е известен като най- 
добрия фехтовчик, Мосли е боцмана и може да пребие с голи ръце 
всеки на кораба... 

Ако Славата ти е 5 точки или повече - мини на 36. 

Ако ли не - попадаш на 38. 


35. 

Вожда изритва капитана в гърдите, поваляйки го сред куп 
грънци. После надига копието си с намерението да го прониже. 
Използваш момента и мушваш със сабята си към гърдите му, 
принуждавайки го да се отдръпне от капитана и да се заеме с те0. 

Първата размяна на удари те оставя с кървяща устна. Втората 
оставя тънка резка на скулата му. Силен е поне колкото теб, но самото 
му оръжие е по-тромаво. Решаваш, че трябва да: 

Заложиш на силата си и минаваш на 41. 

Заложиш на ловкостта си и отгръщаш на 45. 

36. 
...а и ти показа завидни умения по време на нападението над 
селото. 
Накрая преговаряте и всичко се успокоява. Бързо заемаш 
мястото на Гаскон като пръв помощник на капитана и си натоварен с 


най-различни неприятни задачи. 
Мини на 42. 


4. 
Близо до теб има захвърлен зареден мускет, така че бързо го 
вдигаш, прицелваш се и стреляш. Мускетите не са особено точни 
оръжия, но уменията ти компенсират за това. Вождът на индианците 


пада мъртъв. 
Мини на 53. 


38. 
..но ти не си особено страшен. За момент изглежда, че всичко 
ще се размине, но въпреки всичко се стига до бой. 
Ако имаш КД „Рана” - мини на 23. 
Ако ли не - мини на 40. 


39. 
Ако имаш КД „Стрелец ”- мини на 43. 
Ако имаш КД „Отряд - мини на 47. 
Ако ли не - озоваваш се на 51. 


40. 
Не срещате особени трудности с противниците си - посичате 
и прострелвате повечето. Двама се предават и биват приети обратно 
в екипажа, след три дни и полагащото се бичуване. Но заради 
некадърното ръководство на капитана и този сблъсък разполагате с 
едва тридесетина души годни за работа. 
Запиши си КД „Редици” и мини на 42. 

41. 

Хвърляш се върху вожда стиснал здраво сабята си с две ръце. 
Следват няколко предпазливи размени на удари. Твоето оръжие има 
предимство - изработено е от метал. 

В един момент копието на противника ти се чупи по средата. 
Замахваш със сабята си и го посичаш през гърлото. Не особено 
интересно представление, но пък ефективно. 

Прибави си 1 точка Слава и мини на 53. 


42. 

Гаскон довършва ритуала, като застава на кърмовага надстройка 
и пита високо, дали някой възразява той да бъде капитан. Никой не 
смее да обели и дума, така че вече имате нов капитан. 

Общото настроение е приповдигнато, тъй като дяловете 
на екипажа са повишени, за сметка на дела на капитана и отново 
поемате по курс към Порт Роял, с надеждата да не срещнете някой 
испански боен кораб в близките води. 

Два дена по-късно наблюдателя се провиква високо, 
осведомявайки ви, че е видял платна на хоризонта. Малко по- 
късно успявате да разберете, че пред вас се намира малка търговска 
каравела - мечтата за всеки капер. 

Естествено Гаскон заповядва да започнете преследване и после 
идва до теб: 

- Имам предложение за тед. 

- Какво? - питаш. 

- Поеми командването и ако успееш да превземеш каравелата, 
можеш да я смяташ за своя. 

- За какво ми е каравела? Ако я натоваря става твърде тромава 
за бой. Ще ми трябва много добър екипаж, за да става за нещо. 

- Да, но ако я закараме до Порт Роял имам познат, който би ти 
намерил слуп, ако му я дадеш. Не е голям, колкото „Клеопатра”, но 
не е лош кораб. 

- Гаскон, с какво съм заслужил такава предложение? - питаш 
любопитно. 

- Знам къде имат навика да се въртят френски търговски кораби 
без ескорт. Само с един кораб нямам голям шанс да ги превзема, но с 
два, нещата са различни. Ако си добър капитан и имаш свой кораб... 
- предложението остава недоизказано. 

- Ами Мосли? Защо не предложиш на него тази възможност? 

- Направих го. Отказа. Харесва му да е боцман. 

Замисляш се за малко, после се засмиваш и даваш съгласието 
си - такава възможност не е за изпускане. 

Мини на 44, за да атакуваш каравелата... 


43. 

С Гаскон се споглеждате и се нахвърляте върху вожда. Той се 
опитва да се защити, но безуспешно и сабята на Гаскон го пронизва 
в гърдите. Обръщаш се навреме, за да посечеш един индианец 
опитващ се да помогне на вожда си. 

Прибави си 1 точка Слава и мини на 53. 


44. 

След няколко часа преследване вече позастигнали каравелата 
сте достатъчно близо, за да знаете с какъв противник си имате работа. 
Можете да преброите едва четири оръдия, при това с голям калибър 
и малък обсег. По грубата ви преценка, екипажът й трябва да е около 
тридесет души, всички обикновени моряци. Имате предимството на 
оръдейния обсег, както и по-добри скорост и маневреност. От друга 
страна, испанците с удоволствие биха ви потопили, ако попаднете 
под директния обстрел на оръдията им. 

Испанския кораб вече е в обсега ви. Къде ще заповядаш да се 
прицелват оръдейните разчети? 

В корпуса на кораба - мини на 46. 

В такелажа на кораба - мини на 48. 


45. 
Решаваш да заложиш на бързина и скорост, срещу грубата сила 
на вожда. 
Няколко бързи замаха биват отбити от копието, а ти правиш 

един-два пируета, за да избегнеш сериозно нараняване. В крайна 
сметка, сабята ти излита от ръката ти, избита от могъщия замах 
на противника ти. Претъркулваш се странично и го подкосяваш с 
ритник през коленете, после се мяташ отгоре му и започваш да го 
налагаш с всичка сила. 

Скоро вожда на индианците е в безсъзнание, а ти се надигаш и 
оглеждаш за нови предизвикателства. 

Прибави си 2 точки Слава и мини на 53. 


46. 
Ако имаш Точност 2 - мини на 49. 
Ако ли не - мини на 52. 


47. 

- Сбор! При мен, крастиве псета! - провикваш се и се спускаш 
към вожда. - Почти половината пирати наоколо, привикнали да 
слушат заповедите ти по време на битката се спускат след теб и 
буквално премазвате вожда с масата си. С усмивка забиваш сабята 
си в тялото на индианеца, просто за да си сигурен, че е мъртъв. 

Прибави си 1 точка Слава и мини на 53. 


48. 

Речено-сторено, в момента, в който издаваш заповедта, 
гюлетата излитат от дулата. Повечето пропускат, но две поразяват 
мишената и разбиват реята на едно от главните платна. Каравелата 
веднага забавя ход. 

Докато презаредите навлизате в обсега на противниковите 
оръдия. 

Ако наредиш залп по корпуса на противниковия кораб - мини на 50. 

Ако искаш да поемеш курс за бърз абордаж - мини на 56. 


49. 
Лично слизаш на оръдейната палуба и помагаш в прицелването 
на оръдията. 

Залпът ви е унищожителен - и осемте гюлета уцелват 
оръдейната палуба на каравелата, убивайки екипаж и разбивайки 
самите оръдия. 

Не ти остава друго, освен да се приближиш за абордаж - 
мини на 58. 


50. 
Ако имаш Точност 2 - мини на 49. 
Ако ли не - мини на 34. 


51. 

- Сбор при мен! - провикваш се и се спускаш към вожда. За 
жалост никой не те последва! 

Единствената ти надежда е ако си майстор сабльор (т.е. 
притежаваш Сила 2), за да минеш на 35. 

Ако ли не, Вожда просто те пронизва в сърцето и умираш 
безславно. 

КРАЙ! 


52. 

Речено-сторено, издаваш заповедта и оръдията гръмват в 
синхрон. Всички гюлета поразяват корпуса на каравелата, но в 
абсолютен хаос, причинявайки щети не само на оръдейната палуба, 
но и на трюма и кърмовата надстройка, със сигурност повреждайки 
част от стоката. Освен това си убеден, че поне едно от тях е оставило 
пробойна под ватерлинията. Но няма време за ядосване, защото вече 
навлизате в обсега на противниковата батарея. 

Няма особен смисъл да стреляш по такелажа, така че ти остава 
само да си запишеш КД „Пробойна” и да наредиш поемане на курс 
за бърз абордаж - мини на 56. 


53. 
След падането на вожда им, индианците губят хъса да се бият 
и се оттеглят в джунглата, а вие започвате да се грижите за ранените 
си и да събирате плячката. 
Мини на 3. 

54. 

Издаваш заповедта и оръдията гръмваг в синхрон. Всички 
гюлета поразяват корпуса на каравелата, но в абсолютен хаос, 
причинявайки щети не само на оръдейната палуба, но и на трюма и 
кърмовата надстройка, със сигурност повреждайки част от стоката. 
Освен това си убеден, че поне едно от тях е оставило пробойна под 
ватерлинията. Каравелата отвръща на огъня. 

Ти си записваш КД „Пробойна” и решаваш да: 

Заповядаш смяна на курса, с цел избягване на тежките гюлета 
- мини на 55. 

Запазиш курса, преценяйки, че скоростта е единствената ви 
реална защита - мини на 60. 


59, 
Ако имаш Мореходство 2 - мини на 57. 
Ако ли не - мини на 59. 


56. 
Насочвате се към противника с пълна скорост. Оръдията на 
каравелата изстрелват своя залп малко след това. 
Ако заповядаш смяна на курса, с цел избягване на тежките 
гюлета - мини на 55. 
Ако смяташ, че скоростта е единствената ви реална защита 
и не искаш да пипаш курса - мини на 60. 


ЗТ. 

Предвидил си този момент и бързо завърташ руля. Дал си 
изрични заповеди стъкмяването на „Клеопатра” да еза възможно най- 
висока повратливост, така че успяваш да избегнеш три от четирите 
гюлета без проблем, а последното попада в едно от платната, без да 
нанесе сериозни поражения. Бързо завърташ руля в обратна посока 
и поставяш слупа успоредно на каравелата. Оръдията ви дават още 
един залп, този път с шрапнели, за да се разправите с екипажа и 
хвърляте абордажните куки. 

Мини на 69. 

58. 
Уверено се насочвате към осакатената каравела. Малко преди 
да хвърлите абордажните куки, давате още един залп - този път с 
шрапнелен заряд, поразявайки част от екипажа Й. 
Мини на 69. 


39. 

Макар и добро като идея, отбягването на оръдеен залп не е 
толкова лесно. Мосли, който е на румпела дава всичко от себе си, но 
успехът е частичен. Гюлетата разкъсват обшивката на слупа и убиват 
няколко пирата. „Клеопатра” се завърта рязко обратно и пиратите 
хвърлят абордажните куки. 

Запиши си КД „Обстрел” и мини на 61, за началото на 
абордажа. 


60. 
Надяваш се противниковите мерачи да не са особено точни, 
но напразно - гюлетата на испанския кораб разкъсват обшивката и 
такелажа на „Клеопатра” избивайки част от екипажа и разбивайки 
едно от оръдията. Вече сте достатъчно близко, за да хвърлите куките 
и да започнете абордажа. 
Премини на 62. 


61. 

Прехвърляте се на чуждия кораб възможно най-бързо. Като 
действащ командир, ти се прехвърляш с едни от първите и търсиш с 
поглед капитана на каравелата. Оставаш неприятно изненадан, когато 
екипажът й успява да устои на първоначалния щурм на пиратите... 

Ако имаш КД „Редици” и КД „Обстрел” - мини на 62. 

Ако ли не - мини на 63. 


62. 
Пиратите са значително по-малко от екипажа на кораба, така 
че се налага бързо да повдигнеш духът им. Най-лесно ще постигнеш 

това, като премахнеш противниковия капитан. Проблемът е в това, че 
той се намира на кърмовата надстройка и няколко моряка препречват 
пътя ти натам. 

Ако имаш Сила 2 - мини на 64. 

Ако ли не, можеш да поведеш целия щурм в тази посока - на 66. 

Или да разчиташ само на сабята на Гаскон, който се бие 
неотлъчно до теб - на 68. 


63. 

...но изненадата ти се сменя със задоволство, когато хората ти 
вземат надмощието бързо и сигурно. Противниковия капитан крещи 
заповеди от кърмовата надстройка пазен от няколко моряка. 

Ако имаш Сила 2, може би е добра идея да се дуелираш с него на 64. 

Ако имаш Точност 2, можеш просто да го гръмнеш - на 65. 


А може и просто да гледаш да не те убият и да ръководиш 
боя - на 67. 


64. 

Спускаш се без да се замислиш срещу стената от испанци. 
Сабята ти посича първите двама, а камата ти остава в гърдите на 
трети, преди четвъртия да успее да я избие от ръката ти. Бързо 
отстъпваш, избягвайки първата му атака, после се хвърляш в краката 
му и го събаряш на земята. Обръщаш се и вдигаш най-близкото 
оръжие - дълъг меч - посичаш го и продължаваш към капитана на 
каравелата. Последният моряк предпочита да избяга, вместо да се 
изправи пред теб, но капитана стои и те чака с готово оръжие. 

Мечът ти се стоварва с всичка сила върху сабята му, 
принуждавайки го да я изпусне. Той посяга към пистолета на кръста 
си, но ти си по-бърз - острието ти потъва в гърдите му и пронизва 
сърцето му. 

Мини на 70. 


65. 
Решаваш да не рискуваш с дуели, така че просто вземаш най- 
близкия мускет и се прицелваш внимателно в капитана на каравелата. 

Натискаш спусъка и щом барутния дим се разнася виждаш, че 
изстрелът ти е бил точен - капитана е лежи мъртъв на палубата, а 
кръвта му изтича от раната в гърлото. 

Мини на 70. 


66. 

Повеждаш хората си в тази посока и бързо помитате крехката 
съпротива на испанците. Каниш се да се изправиш срещу капитана, 
но няколко от хората ти те изпреварват и скоро той е посечен. 

Мини на 70. 


67. 
Решаваш, че хората ти са повече от достатъчно, за да се справят 
с испанците. 
Около теб свистят саби и проехтяват пистолетни изстрели. 
Скоро няколко пирата, начело с Гаскон се добират до противниковия 
капитан и го убиват. 


Мини на 70. 


68. 

Махваш на Гаскон да те последва и се спускаш срещу 
испанците. Французина отново е във вихъра си и помита повечето, а 
ти се справяш с останалите. Изтичваш по стълбите към надстройката, 
само за да получиш куршум в хълбока и да се отпуснеш на коляно. 
Гаскон минава покрай теб и бързо се разправя с противниковия 
капитан, докато ти се изправяш и правиш всичко възможно да не 
показваш слабост, за да поддържаш духа на пиратите. 

Мини на 70. 


69. 
Изсипвате се на палубата на противниковия кораб и помитате 
отчаяните опити за съпротива от испанците. Капитанът им пада още 
в самото начало на битката, а след смъртта му, моряците предпочитат 

да разчитат на милостта ви, отколкото да се бият срещу вас. 
Честито читателю! Можеш да минеш на Епилога. 


70. 
След смъртта на капитана си, испанците губят всякакъв дух и 
се предават. 
Надавате победни възгласи - корабът е ваш. 
Честито читателю! Можеш да минеш на Епилога. 


Кпилог 


Няколко дни по-късно акостирате в Порт Роял. Слизаш на кея, 
хвърляш монета на първия просяк, който виждаш и широка усмивка 
изгрява на лицето ти. Плаването бе истинско приключение. Целта 
ти е постигната - вече не си поредния непрокопсаник в този град, 
а капитан на собствен кораб. При това притежаваш значителен 
капитал, с който да се екипираш за предстоящата кампания. Бръкваш 
в кесията си и подхвърляш още една монета на просяка - нищо не би 
могло до помрачи усмивката ти. 


30 


Карибски вълни 


Оценка на Играта 


Някои читатели предпочитат просто да преминат успешно 
през историята. Други искат да знаят, до колко добре са се справили, 
според автора. Този част е за тях. 

Оценката на играта се изчислява по следния начин: 


От точките си за Слава извади: 

2 точки, ако имаш КД „Пробойна” - налага се да вземеш заем, 
за да доплатиш на познатия на Гаскон, защото каравелата е доста 
повредена. 

2 точки, акоимаш КД „Обстрел” -пиратите не обичат капитанът 
им да ги излага на противниковия огън. 

Към резултата прибави: 

2 точки, ако си започнал с Мореходство 2. 


Сега виж крайния резултат и какво означава той: 

10 или П- Отлична Игра! Не съм успял да те затрудня ни най- 
малко, читателю. 

7-10 - Добра Игра! Джеймс Елиът определено ще завърши в 
историята на Карибите, като един от най-известните пирати! 

4-7 - Средна Игра! Признавам, че е можело да се справиш и 
по-добре, читателю. Може би си струва да започнеш от начало и да 
се опиташ да подобриш резултата си? 

Под 4 точки - Слаба Игра! По принцип факта че си стигнал 
до края успешно значи, че си играл добре. Но ако се стремиш да 
извлечеш максимума от историята и играта... 

Накратко за корабите в играта 


Име: „Клеопатра” 

Клас: Слуп 

Дължина: 21м. 

Ширина: бм. 
Водоизместимост: 90т. 
Максимален екипаж: 50 души. 
Минимален екипаж: 6 души. 
Въоръжение: 8 средни оръдия. 


Описание: „Клеопатра” е 
типичен за ерата кораб. 
Пиратите са предпочитали 
слуповете поради високата 
им бързина и маневреност. 
Макар и да са разполагали с оръдия от по-малък калибър, пиратските слупове 
са имали много по-голям обсег от военните и търговски кораби по това време, 
въоръжени предимно с тежки оръдия със среден или къс обсег. 


Име: „Санта Анна” 

Клас: Каравела 

Дължина: 24м. 

Ширина: 7м. 
Водоизместимост: 1207т. 
Максимален екипаж: 60 души. 
Минимален екипаж: 7 души. 
Въоръжение: 4 тежки оръдия. 


Описание: „Санта Анна” 
е среден по > големина 
търговски кораб. Макар 
и остарели като дизайни, 
каравелите “| продължават 
да бъдат едни от най- 
използваните търговски кораби в Карибите. Четирите й тежки оръдия са опасна 
сила, способна да се справи с малките пиратски кораби. 

